ভয়াবহ বিস্ফোরণ ইজরায়েলে! আহত বহু

ওয়েব ডেস্ক : ফের ভয়াবহ বিস্ফোরণ ইজরায়েলে (Israel)। এবার একটি গাড়িতে এই বিস্ফোরণের ঘটনা ঘটে। এমনটাই জানা যাচ্ছে সংবাদ সংস্থা রয়টার্স সূত্রে। সূত্রের খবর, এই বিস্ফোরণের (Blast) কারণে বহু মানুষ আহত হয়েছেন। তবে এই ঘটনায় কেউ প্রাণ হারিয়েছেন কি না সে বিষয়ে এখনও পর্যন্ত কিছু জানা যায়নি।

জানা যাচ্ছে, তেল আভিভের (Tel Aviv) লা গার্ডিয়া স্ট্রিটে এই বিস্ফোরণের ঘটনা ঘটেছে। ঘটনার পরেই ঘটনাস্থলে পৌঁছন পুলিশ কর্তা থেকে শুরু করে দমকল কর্মীরা। ঘটনায় আহতদের হাসপাতালে নিয়ে যাওয়া হয়েছে বলে খবর। তবে এই ঘটনার পিছনে কার হাত রয়েছে সে বিষয়ে এখনও কিছু জানা যায়নি। এই বিস্ফোরণের ঘটনা নিয়ে ইতিমধ্যে তদন্ত শুরু করেছে পুলিশ।

আরও খবর : প্যালেস্টাইনকে রাষ্ট্রের স্বীকৃতি দেওয়া নিয়ে কড়া বার্তা নেতানিয়াহু’র

এর আগে গত ফেব্রুয়ারি মাসে ভয়াবহ বিস্ফোরণে কেঁপে উঠেছিল ইজরায়েল (Israel)। সেই সময় তিনটি বাস বিস্ফোরণে উড়ে গিয়েছিল। আরও দুটি বাসেও বিস্ফোরণের চেষ্টা করা হয়েছিল। তবে সেই বিস্ফোরকগুলি ফাটেনি। অন্যদিকে সেইসময় বাস ফাঁকা থাকায় কোনও প্রাণহানির ঘটনাও ঘটেনি। ঘটনাস্থল থেকে উদ্ধার হয়েছিল চারটি বিস্ফোরক যন্ত্র। ইজরায়েলের তরফে সেটিকে জঙ্গি হানা বলে জানানো হয়েছিল।

সেই বিস্ফোরণের (Blast) পর তল্লাশি অভিযান শুরু হয়েছিল। ওই ঘটনার পরে সেনাবাহিনীর উচ্চ কর্তাদের সঙ্গে বৈঠকে বসেছিলেন ইজরায়েলের প্রতিরক্ষামন্ত্রী। তার পরে ওয়েস্টব্যাঙ্কে সামরিক অভিযানের নির্দেশও দেওয়া হয়েছিল। তবে আজকের বিস্ফোরণও জঙ্গি হানা কি না, সে বিষয়টি খতিয়ে দেখছে পুলিশ।